钦定古今图书集成/明伦汇编/氏族典/第110卷 > 崔彧
## 钦定古今图书集成/明伦汇编/氏族典/第110卷 > 崔彧

按《魏书崔彧传》，“彧字文若，清河东武城人也。父勋之，
字宁国，位大司马外兵郎，赠通直郎。彧与兄相如俱
自南入国，相如以才学知名，早卒。彧少尝诣青州，逢
隐逸沙门，教以《素问》九卷及《甲乙》，遂善医术。中山王
英子略曾病，王显等不能疗，彧针之，抽针即愈。后位
冀州别驾，累迁宁远将军。”